*Jézus így válaszolt nekik: „Nem én választottalak-e ki titeket, a tizenkettőt? Egy közületek mégis ördög.”* (Jn 6,70)

Jézus választotta tanítványait. A Biblia lejegyzi, hogy mindezt egy éjszakán át tartó imádkozás előzte meg. Tévedett volna? A kérdés jogosnak tűnik, de nem tévedett! Mit keresett akkor a tanítványok között valaki, aki a másik, a sötét szellemi területhez tartozott?

Ahhoz, hogy Jézus betöltse küldetését a földön, hozzá tartozott a kereszt. A keresztre kerülés bekövetkeztéhez emberek részvétele is kellett. Közéjük tartozott az a tanítvány, aki a belső információkat szolgáltatta. Ő, sajnos valóban az ördög csapatát erősítette. Mindez része volt annak az Isteni tervnek, amely végeredménye a golgotai áldozat. Az az áldozat, amely megnyitotta az utat számunkra, emberek számára a menny dicsőségébe. Ez az út ma is elérhető! *Vadon Gyula*